**KGJK, Nr.201/2018**

**30 nëntor 2018**

**KËSHILLI GJYQËSOR I KOSOVËS,** (KGJK), në bazë të nenit 108 të Kushtetutës së Republikës së Kosovës, nenit 4 paragrafi 1 pika 1.5. të Ligjit (Nr. 03 /L - 223) për Këshillin Gjyqësor të Kosovës dhe nenit 30 të Rregullores mbi Organizmin dhe Veprimtarin e Këshillit Gjyqësor të Kosovës, në mbledhjen e 208-të, të mbajtur me 30 nëntor 2018, merr këtë:

**V E N D I M**

1. Miratohet dorëheqja e z. Skender Çoçaj, Gjyqtar në Gjykatën Themelore Prizren nga pozita e anëtarit të Këshillit Drejtues të Akademisë së Drejtësisë.
2. Ky vendim hyn në fuqi me datë 30 nëntor 2018.

**A r s y e t i m**

Këshilli Gjyqësor i Kosovës me datë 5 nëntor 2018 ka pranuar një letër nga Skender Çoçaj, gjyqtar- anëtar i Këshillit Gjyqësor të Kosovës, njëherë edhe anëtar i Këshillit Drejtues të Akademisë së Drejtësisë, përmes se cilës ka paraqitur akt dorëheqjen nga pozita e anëtarit të Këshillit Drejtues të Akademisë së Drejtësisë. Arsyen e dorëheqjes z. Çoçaj e motivon për shkak të hyrjes në fuqi të Ligjit të ri për parandalimin e Konfliktit të Interesit si dhe njoftimit nga Agjencia Kundër Korrupsionit, në mënyrë që të evitoj çdo formë të mundeshe të konfliktit të interesit.

Këshilli Gjyqësor i Kosovës duke u bazuar në kërkesën e z. Çoçaj dhe rrethanat e rastit e aprovon akt-dorëheqjen si të tillë. Andaj, nga se u tha më lart u vendos si në dispozitiv të këtij vendimi.

 Nehat IDRIZI,

 Kryesues i Këshillit Gjyqësor të Kosovës

*Kopje e vendimit i dërgohet:*

* *Z. Skender Çoçaj, anëtar i Këshillit Gjyqësor të Kosovës;*
* *Akademisë së Drejtësisë;*
* *Departamentit të Administratës së Përgjithshme; dhe,*
* *Arkivit.*